kardosdrur/scandi-wiki huggingface dataset:
Harilaos Perpessas

Harilaos Perpessas (født 10. maj 1907 i Leipzig, Tyskland – død 19. oktober 1995 i Sharon, Massachusetts, USA) var en græsk komponist af moderne klassisk musik.

Perpessas studerede hos Arnold Schönberg i Berlin, hvor han mødte Nikos Skalkottas,som han også blev inspireret af.

Han kom til Grækenland i 1934, og blev dybere involveret i sin komposition.

Perpessas flyttede så i 1948, hvor han forsatte sin kompositoriske arbejder.

Han var en af de første grækere ved siden af Nikos Skalkottas som ikke var national i sin kompositoriske stil. Han var inspireret af Richard Strauss, Gustav Mahler, Claude Debussy og Maurice Ravel.

Perpessas har skrevet 2 symfonier, orkesterværker, klaversonater og strygerkvartetter etc.

Perpessas musik blev ivrigt fortolket og opført af dirigenten Dimitri Mitropoulos.

Udvalgte værker 

 Symfoni nr. 1 (1934) - for orkester
 Symfoni nr. 2 "Kristus" (1936-1937, Rev. 1948-1950) - for kor og orkester
 "Dionysos Dithyramden" (1934) – for klaver og orkester
 Se manden (1935) - for orkester
 "Preludium og fuga" (1935) - for orkester

Kilde 
 Om Harilaos Perpessas på musicweb-international.com

Komponister fra Grækenland
Klassiske komponister fra det 20. århundrede
Michalis Travlos

Michalis Travlos (født 7. juli 1950 i Piraeus, Grækenland) er en græsk komponist og professor i musikteori.

Travlos studerede i 1970 på Athens Nationale Musikkonservatorium, og senere på Berliner Kunst Hochschule hos Isang Yun (1975-1980).

Han har skrevet 1 symfoni, orkesterværker, kammermusik, korværker, sonater, elektronisk musik, koncerter og soloværker for mange instrumenter.

Travlos er en selvstændig undervisende professor i Athen, og kunstnerisk leder på Nikos Skalkottas Konservatoriet.

Udvalgte værker 
 Symfoni Retro - for orkester
 Klepsydra (vandur) – for orkester
 Odysseus eventyr – for orkester
 Væske – for strygeorkester
 Klaverkoncert - for klaver og orkester
 Cellokoncert - for cello og orkester
 Andromeda – elektronisk symfonisk musik
 Regnbuefarverne – elektronisk symfonisk musik
 Nattens Rondo – for solo klaver
 Progressioner – for solo obo

Kilde 
 Om Michalis Travlos 

Komponister fra Grækenland
Klassiske komponister fra det 20. århundrede
Professorer
Antiochos Evangelatos

Antiochos-Gerasimos Evangelatos (født 25. december 1903 i Lixouri, Cefalonia, død 17. december 1981 i Athen, Grækenland) var en græsk komponist, dirigent og lærer.

Evangelatos studerede komposition og direktion i Leipzig, Basel og Wien hos bl.a. Felix Weingartner.

Han underviste fra 1933 i komposition og kontrapunkt på ''Hellenic Musikkonservatorium i Athen.

Evangelatos som komponerede i en tematisk romantisk stil, blandede også folkloren fra Grækenland ind i sine kompositioner.

Han har skrevet 2 symfonier, orkesterværker, strygerkvartetter og sekstetter, sange etc.

Udvalgte værker 

 Symfoni nr. 1 (1929-1930) - for orkester
 Symfoni nr. 2 (1967) - for orkester
 Sinfonietta (1927) - for orkester
 Klaverkoncert (1957-1958) - for klaver og orkester

Kilde 
 om Antiochos Evangelatos 

Komponister fra Grækenland
Klassiske komponister fra det 20. århundrede
Dirigenter
Lærere
Hadsund Dyrehave

Hadsund Dyrehave er en dyrepark midt i Hadsund. Dyrehaven blev anlagt i 1983 af nogle lokale initiativtagere. Det startede først med mindre indhegning af området bag Rosendalssøen. Senere blev der bygget et bjælkehus til dyrene og et overdækket udkigstårn, med med borde og bænke. Nogle år senere kom der et indhegnet areal med geder. I dyrehaven er der ca. 20 dådyr, otte sikahjorte og 10 geder. Dyrehaven ligger ved Ringvejen/Gl. Visborgvej i nærheden af Hadsund Egnsmuseum.

Hadsund Dyrehaveforening blev stiftet i 1983, og har 200 medlemmer.

Galleri

Eksterne henvisninger 

 Hadsund Dyrehaves hjemmeside
 Hadsund Dyrehave på Hadsund Guide

Kilder 

Dyreparker i Danmark
Dyrehave
Etableret i 1983
Hadsund Roklub

Hadsund Roklub (HR) blev stiftet den 12. februar 1931 i Hadsund. Den daglig roning forgår på Mariager Fjord.

Klubben har haft to der har været vundet i DM ungdoms og juniorklasserne i den laveste række, B-rækken, i 4 år det var i året 2010-2011 og 2012-2013 William Herman Wisholm og Mathias Danmark. 330 medlemmer. Klubben er medlem af Dansk Forening for Rosport og Dansk Kano og Kajakforbund uden DIF. Derudover er der 110 kvadratmeter motionscenter og der er også mulighed for at gå i sauna. Hadsund Roklub råder også over såvel traditionelle robåde, inriggere, som kajakker. Deres daglige rofarvand er Mariager Fjord. Hadsund Roklubs klubhus ligger på Hadsund Lystbådehavn.

Hadsund Roklub modtog i 2014 den Nordjysk Idrætspris.

Man skal kunne svømme 300 meter og være fyldt 11 år for at blive medlem af klubben. Klubben oplevet stigning i interressen for kajaksporten og har derfor oprettet en afdeling der skal medvirke til at gøre klubben endnu mere attraktiv. Hadsund Roklub har for tiden over 20 turkajakker og 6 børnekajakker som står til frit brug for klubbens medlemmer.

Kendte medlemmer 
 Thor Kristensen
 Sine Christiansen
 Christian Noll Nielsen
 Jens Noll Nielsen
 Nicolai Skjølstrup
 Trine Toft Andersen
 Mathias Danmark
 William Wisholm

Kilder

Ekstern henvisning 
 Hadsund Roklubs website

Roklubber i Danmark
Roklub
Sportsklubber i Danmark
Hagebøsse

En hagebøsse også kendt som en håndkanon er den første rigtige type skydevåben, og efterfølgeren til ildlansen. Det er den ældste type små skydevåben samt den mekanisk mest simple type, idet den i den simpleste form består af et metalløb. Til forskel fra skydevåben med luntelås kræver den direkte manuel antænding af krudtet i fænghullet, og har ikke nogen form for affyringsmekanisme. Det kan betragtes som en forløber for håndvåben og geværer. Hagebøssen var vidt udbredt i Kina fra 1200-tallet og fremefter, og fra slutningen af 1300-tallet i Europa, hvor den blev brugt frem til 1560'erne, hvor de blev suppleret med arkebuser, der var den først type skydevåben med luntelås og aftrækker.

De allertidligste hagebøsser var små kanoner der blev holdt i armene eller på et lille stativ. De udviklede sig til at blive sat på et skaft, så de kunne holdes med den ene hånd mens den anden hånd holdt luntestokken.

Den ældste bevarede hagebøsse fra Danmark er vedelspangbøssen fra omkring år 1400, og den blev fundet i 1859 på voldstedet Vedelspang ved østenden af Langsøen i Sydslesvig.

Galleri

Se også 
 Musket
 Flintlås-våben
 Arkebuse

Referencer

Litteratur 
 
 
 
 .
 
 
 .
 
 .
 
 .
 
 .
 .
 .
 
 
 .
 Hadden, R. Lee. 2005. "Confederate Boys and Peter Monkeys." Armchair General. January 2005. Adapted from a talk given to the Geological Society of America on March 25, 2004.
 
 .
 .
 
 .
 .
 
 
 
 .
 
 
 
 
 
 .
 
 
 .
 
 
 .
 .
 
 .
 .
 
 .
 
 
 
 
 
 Schmidtchen, Volker (1977a), "Riesengeschütze des 15. Jahrhunderts. Technische Höchstleistungen ihrer Zeit", Technikgeschichte 44 (2): 153–173 (153–157)
 Schmidtchen, Volker (1977b), "Riesengeschütze des 15. Jahrhunderts. Technische Höchstleistungen ihrer Zeit", Technikgeschichte 44 (3): 213–237 (226–228)
 .
 
 .

Eksterne henvisninger 

 Handgonnes and Matchlocks 
 Ulrich Bretschler's Blackpowder Page
 Maitre Jehan de Montsiler – the first recorded hand gunner

Håndvåben
Skydevåben
Irish Cup 1885-86

Irish Cup 1885–86 var den sjette udgave af Irish Cup, og turneringen blev vundet af Distillery FC, som dermed vandt turneringen for tredje sæson i træk.

Finalen blev spillet den 27. marts 1886 i Ballynafeigh, Belfast, og den blev vundet af Distillery FC, som besejrede Limavady FC med 1-0. Limavady FC havde vundet sin semifinale mod Belfast YMCA med 1-0, mens de forsvarende mestre Distillery FC besejrede Dublin University FC med 4-0 i semifinalerne.

Udvalgte resultater

Semifinale

Finale

Kilder / eksterne henvisninger 
 RSSSF – Northern Ireland Cup Semifinals and Finals 1880-1950 
 IFFHS – Irish Cup 1885/86 

Fodbold i 1885
Fodbold i 1886
Sæsoner i Irish Cup
Irish Cup 1886-87

Irish Cup 1886–87 var den syvende udgave af Irish Cup, og turneringen blev vundet af Ulster FC, som dermed vandt turneringen for første gang.

Finalen blev spillet den 12. februar 1887 på Broadway Ground i Belfast, og den blev vundet af Ulster FC, som besejrede bysbørnene fra Cliftonville FC med 3-1. Ulster FC havde vundet sin semifinale mod Glentoran FC med 2-1, mens Cliftonville FC besejrede Limavady FC med 2-0 i semifinalerne.

Udvalgte resultater

Semifinale

Finale

Kilder / eksterne henvisninger 
 RSSSF – Northern Ireland Cup Semifinals and Finals 1880-1950 
 IFFHS – Irish Cup 1886/87 

Fodbold i 1886
Fodbold i 1887
Sæsoner i Irish Cup
Irish Cup 1887-88

Irish Cup 1887–88 var den ottende udgave af Irish Cup, og turneringen blev vundet af Cliftonville FC, som dermed vandt turneringen for anden gang – første gang var i 1882-83.

Finalen blev spillet den 17. marts 1888 på Ulster Ground i Ballynafeigh, Belfast, og den blev vundet af Cliftonville FC, som besejrede bysbørnene fra Distillery FC med 2-1. Cliftonville FC havde vundet sin semifinale mod Linfield FC med 5-0, mens Distillery FC besejrede Oldpark FC med 3-1 i semifinalerne.

Udvalgte resultater

Semifinale

Finale

Kilder / eksterne henvisninger 
 RSSSF – Northern Ireland Cup Semifinals and Finals 1880-1950 
 IFFHS – Irish Cup 1887/88 

Fodbold i 1887
Fodbold i 1888
Sæsoner i Irish Cup
Sabrina

Sabrina har flere betydninger:

Personer 
 Sabrina Salerno – italiensk sanger, også blot kendt som Sabrina
 Sabrina (portugisisk sanger) – portugisisk sanger (Eurovision Song Contest 2007)

Fiktion 
 Sabrina (film fra 1954) – amerikansk film fra 1954
 Sabrina (film fra 1995) – amerikansk film fra 1995 (remake af 1954-udgaven)
 Sabrina (tegnefilm) – tegnefilmserie
Linddalene

{
  "type": "ExternalData",
  "service": "geoshape",
  "ids": "Q12324523",
    "properties": {
      "stroke": "#ff0000",
      "stroke-width": 2,
    }
}

Linddalene (også kaldet Lindalene eller Lindale) er en 41 ha skov beliggende i den nordvestlige del af Hadsund. Linddalene var oprindeligt en del at herregården Dalsgaards privilegerede jord. Skoven blev fredet i 1992 for at bevare det afvekslende landskab og sikre offentlighedens adgang til området.  Siden 2007 har området været ejet af Mariagerfjord Kommune, som nu sørger for naturplejen. Linddalene domineres af bøg, eg og gran, afbrudt af mindre åbne arealer, bestående af hede.

Linddalene er skabt af smeltevand efter sidste istid for ca. 15.000 år siden.

Langs Markedsgade løber den gamle hulvej. Den er skabt over flere hunrede år at dyr og mennesker, der har vandret af den gamle vej mellem Astrup og Hadsund.

Linddale nævnes første gang i et dokument fra 1468 (kendt fra en afskrift fra 1655). I 1798 staves navnet "Lind Dalene". Ca. halvdelen af skoven ligger i Hadsund by. Linddalene var i 1900-tallet meget større, men en del af den er siden blevet bebygget.

Gravhøje

Lindhøj 

Lindhøj er en 3,5 m høj gravhøj der ligger i den nordvestlige del af Linddalene. Gravhøjen er 32 meter i diameter. Højen ligger i krydset ved gamle Marksvej og den gamle vej mellem Hadsund og Vive. Gravhøjen er fredet før 1937.

Marienhøj Plantage 
Den nærliggende skov Marienhøj Plantage ligger fem meter nord for Linddalene, kun adskilt af Astrupvej, som krydser igennem skoven.

Eksterne henvisninger 

 Om Lindalene  på Mariager Fjord Natur- og Kulturcenters websted
 Om fredningen på Danmarks Naturfredningsforenings websted

Kilder 

Skove i Mariagerfjord Kommune
Seværdigheder i Hadsund
Fredede arealer i Danmark
Danske heder
Midland League (1889-1960)

Midland League eller Midland Counties League var en regional fodboldliga i England. Ligaen blev grundlagt i 1889 og var dermed den næstældste fodboldliga i verden, kun overgået af The Football League, som er ét år ældre. Ligaen blev nedlagt i 1960, da 11 af ligaens 17 hold valgte at forlade den til fordel for andre ligaer.

Ligaen bestod af én division, hvor antallet af hold varierede mellem 11 og 26.

Historie

Mestre

Kilder / eksterne henvisninger 
 RSSSF – England – Midland League 
 Non-League Matters – Midland Counties League

Noter 

 
Etableret i 1889
Ophørt i 1960
Bruns

Bruns er et efternavn, der henviser til blandt andre:

 Carl Eduard Georg Bruns
 Ernst Heinrich Bruns
 Richard Bruns
 Victor von Bruns
Georg Bruns

Karl Eduard Georg Bruns (født 24. februar 1816 i Helmstedt, død 10. december 1880 i Berlin) var en tysk jurist. Han var sønnesøn af Paul Jakob Bruns.

Bruns blev Dr. jur. 1838 i Tübingen, 1839 advokat, samme år privatdocent i Tübingen, 1844 ekstraordinær professor sammesteds, 1849 ordinær professor i Rostock, 1851 i Halle a. S., 1859 i Tübingen, 1861 i Berlin, hvor han beklædte rektoratet i krigsårene 1870-71 (Deutschlands Sieg über Frankreich, 1870, Hohenzollern, Preussen, Deutschland, 1871). Påvirket filosofisk af Hegel, historisk og praktisk af Schrader og Wächter, blev det historiske element det fremherskende i Bruns forfatterskab. 

Hans værdifulde skrift Das Recht des Besitzes im Mittelalter und in der Gegenwart (1848) er et vigtigt supplement til Savignys berømte værk; af betydeligt værd er Bruns fremstilling af romerretten i von Holtzendorffs retsencyklopædi, hans udgave af Fontes iuris Romani antiqui (1860, 5. og 6. udgave ved Theodor Mommsen, 7. udgave 1909 ved Otto Gradenwitz) og den af ham sammen med Eduard Sachau offentliggjorte Syrisch-römiches Rechtsbuch aus dem 5. Jahrhundert (1880). 

Foruden en række fortrinlige tidsskriftafhandlinger kan af Bruns arbejder endnu fremhæves: Das Wesen der bona fides bei der Ersitzung (1872), Die Besitzklagen des römischen und heutigen Rechts (1874) og Zur Erinnerung an Friedrich Carl von Savigny (1879). Sammen med Rudorff, Roth, Merkel og Böhlau stiftede Bruns 1861 "Zeitschrift für Rechtsgeschichte". Hans søn Ivo Bruns udgav 1882 faderens Kleinere Schriften (I-II) med biografisk og bibliografisk indledning. 

Bruns sympatetiske personlighed omtales også som sådan af Georg Brandes i dennes Levned. Et Tiaar (1907), side 303.

Kilder 

  

Jurister fra Tyskland
Ansatte ved Tübingens Universitet
Ansatte ved Rostocks Universitet
Ansatte ved Humboldt-Universität zu Berlin
Tyskere i 1800-tallet
Salmonsens
Midland League 1959-60

Midland League 1959–60 var den 61. og sidste sæson af den engelske fodboldliga Midland League. Ligaen havde deltagelse af 17 hold, der spillede en dobbeltturnering alle-mod-alle. Ligaen blev vundet af Peterborough United FC, som dermed vandt ligaen for femte gang i træk.

Efter sæsonen forlod 11 af de 17 hold ligaen, og den blev derefter nedlagt på grund af mangel på hold. I 1961 oprettedes Midland Counties League, som af nogle ansås for en fortsættelse af Midland Leauge, måske fordi de seks tilbageværende hold i Midland League fortsatte med at spille i Midland Counties League.

Kilder / eksterne henvisninger 
 RSSSF – Midland League 1959/60

Noter 

Sæsoner i Midland League (1889-1960)
Fodbold i 1959
Fodbold i 1960
Schrader

Schrader er et efternavn, der henviser til blandt andre:
 Eberhard Schrader (18361908), en tysk assyriolog
 Heinrich Adolf Schrader (1767, Hildesheim1836, Göttingen), en tysk botaniker
 Heinrich Eduard Siegfried von Schrader (17791860), tysk jurakyndig
 Johann Hermann Schrader (16841737), en tysk protestantisk præst og salmedigter, en præst i Tønder
  (1815, Berlin1900), en tysk maler

Nedertyske efternavne
Erhvervsmæssige efternavne
Eberhard Schrader

Eberhard Schrader (født 7. januar 1836, død 4. juli 1908) var en tysk assyriolog.

Schrader blev 1863 professor i teologi i Zürich, 1870 i Giessen, 1873 i Jena og 1875 i Berlin, hvor han gik over til det filosofiske fakultet. Han havde tidlig kastet sig over assyriologien, der dengang ingen dyrkere havde i Tyskland. Schrader var den første professor i assyriologi i Tyskland og den egentlige grundlægger af det assyriologiske studium i dette land.

1872 udgav han to nyttige bøger: Die assyrischen-babylonischen Keilinschriften og Die Keilinschriften und das alte Testament (ny udgave 1883), engelsk oversættelse: The Cuneiform Inscriptions and the Old Testament (1885—89); en tredje meget omarbejdet udgave ved Winckler og Zimmern udkom 1903. 1875 blev Schrader medlem af Videnskabernes Akademi i Berlin. 

Schrader har desuden blandt andet udgivet: Keilinschriften und Geschichtsforschung (1878) for en del rettet imod angreb fra Alfred von Gutschmid, og Zur Frage nach dem Ursprung der babylonischen Kultur (Berlin 1884). Han er tillige grundlægger af den samling oversættelser fra assyrisk til tysk, som er udkommet under titelen Keilschriftliche Bibliothek (1892—1904).

Kilder 

  

Assyriologer
Orientalister fra Tyskland
Ansatte ved Zürichs Universitet
Ansatte ved Giessens Universitet
Ansatte ved Jena Universitet
Ansatte ved Humboldt-Universität zu Berlin
Faglitterære forfattere fra Tyskland
Tyskere i 1800-tallet
Salmonsens
Gottfrid Billing

Axel Gottfrid Leonard Billing (29. april 1841 i Önnestad i Skåne – 14. januar 1925 i Lund) var en svensk teolog og politiker, fætter til Johan Christopher Bring, svigersøn til Ebbe Gustaf Bring, far til Einar Billing, svigerfar till Edvard Rodhe.

Billing blev student 1859, Dr. phil. 1865, docent i teologi i Lund 1867, professor sammesteds 1881, Dr. theol. 1877, biskop i Västerås 1884. 1885 fik Billing titel af "kunglig överhovpredikant", og fra 1898 var han biskop i Lund. 1900 blev han optaget i Svenska Akademiens berømte kreds. 1889-1906 og 1908-12, da han trak sig tilbage, var Billing medlem af Første kammer. Fra 1901 var han formand i Malmöhus läns amtsråd.

I rigsdagen spillede Billing en betydelig politisk rolle som en altid opmærksomt hørt taler, der forenede sagkundskab på de forskelligste områder og myndighed med overlegent vid og veltalenhed. Fra første færd sattes han ind i vigtige udvalg, og 1908-12 var han formand for finansudvalget. I sine sidste rigsdagsår var han næstformand i Første kammer. Som politiker har han stadig indtaget et moderat-konservativt, selvstændigt standpunkt.

Billing har desuden fået tid til et rigt teologisk forfatterskab; strengt højkirkelig har han dog ofte vist sig villig til at imødekomme andre. Foruden talrige småskrifter og taler kan nævnes Kateketikens begrepp (2. oplag 1873), Lutherska kyrkans bekännelse«(1878), Luthersk kyrkotukt (1876-78), Den sköna Herrens gudstjänst (i flere oplag), Olikheten bland Jesu Vänner (I-II, 1875; oversat til dansk), Om skilnad i äktenskap och frånskilda makars vigsel (1889) samt flere stridsskrifter mod Waldenström.

Kilder 

  

Biskopper over Lund Stift
Biskopper fra Sverige
Ansatte ved Lunds Universitet
Politikere fra Sverige
Faglitterære forfattere fra Sverige
Svensksprogede forfattere fra Sverige
Svenskere i 1800-tallet
Svenskere i 1900-tallet
Personer fra Skåne
Medlemmer af Svenska Akademien
Salmonsens
Isbjerget

Isbjerget er et prisvindende dansk boligbyggeri fra 2013, der ligger i Aarhus Ø og rummer 210 lejligheder på mellem 50 m² og 200 m². Byggeriet er tegnet af et konsortium bestående af de to danske arkitektfirmaer CEBRA og JDS Architects, hollandske SeARCH og franske Louis Paillard. Bag byggeriet står det danske pensionsselskab PensionDanmark. Der vil både være eje- og lejeligheder.

Galleri

Referencer

Ekstern henvisning 
 Isbjerget i Arkitekturbilleder.dk 

Aarhus Ø
Boligbyggeri i Aarhus
Etableret i 2013
Alois von Brinz

Alois von Brinz (født 20. februar 1820 i Weiler i Bayern, død 13. september 1887 i München) var en tysk retslærd.

Under påvirkning af Konrad Maurer ombyttede von Brinz filologien med retsvidenskaben, studerede i Berlin under Puchta, Rudorff og Schelling, blev dr. jur. 1849 i Erlangen, virkede 1850 som privatdocent i München (Die Lehre von der Compensation, 1849), blev 1851 ekstraordinær professor og 1854 ordentlig professor i Erlangen, 1857 i Prag, 1865 medlem af Landdagen, 1866 ordentlig professor i Tübingen, 1871 i München. Både som politiker, universitetslærer og skribent øvede von Brinz ved sin ejendommelige, kraftfulde personlighed en overordentlig indflydelse. Politisk påvirket af den Rotteck-Welckerske liberalisme ønskede han et forbund af alle tyske stammer, om muligt under Østrigs førerskab, og i det slesvig-holstenske spørgsmål hyldede han det augustenborgske standpunkt.

Som forsker stod von Brinz på linje med mænd som Jhering og Windscheid; et af den tyske retsvidenskabs mærkeligste værker i 19. århundrede er von Brinz’ originale, imposante og tankevægtige Lehrbuch der Pandekten (I afdeling 1857, II, 1. halvdel 1860, 2. halvdel 1868, 1869 og 1871 og senere nybearbejdelse III bind 1886, nybearbejdet af Philipp Lotmar 1889, IV bind ved Lotmar 1895, ufuldendt); et berømt afsnit deraf er hans konstruktion af den juridiske person Zweckvermögen). Af hans øvrige skrifter kan fremhæves: Kritische Blätter civilistischen Inhalts (I-II, 1852), Zur Contravindication der legis actio Sacramento (1877), Zum Begriff und Wesen der römischen Provinz (1885) og Über den Einlassungszwang im römischen Recht (1887). I "Kritische Vierteljahresschrift für Gesetzgebung und Rechtswissenschaft" øvede von Brinz, som man har kaldt "skeptikeren i den tyske retsvidenskab", en kritisk virksomhed af indgribende betydning.

Kilder 

 

Jurister fra Tyskland
Ansatte ved Erlangens Universitet
Ansatte ved Prags Universitet
Ansatte ved Tübingens Universitet
Ansatte ved Münchens Universitet
Faglitterære forfattere fra Tyskland
Tyskere i 1800-tallet
Salmonsens
Sila

Sila kan henvise til:
 Sila (buddhisme) – etiske normer i buddhisme
 Sila (bjergkæde) – bjergplateau og en historisk region i Calabrien i det sydlige Italien
 Sila (Tchad) – region i Tchad
 Sila (rumfangsenhed) - anvendt i sumer
 SILA – et videnskabeligt samarbejdsprojekt mellem Nationalmuseet i København og Grønlands Nationalmuseum og Arkiv i Nuuk, Grønland
 Forkortelse for Svensk Interkontinental Lufttrafik AB, det svenske statslige luftfartsselskab og medejer af SAS
Søren Kanstrup

Søren Kanstrup er en dansk militant revolutionær, der stod bag Randersbomben i sommeren 1965. 
Han var ydermere hvervet som østtysk spion i 1960 ifølge Politiets Efterretningstjeneste (PET).

Kanstrup havde kommunistisk og senere trotskistisk baggrund. Med to andre trotskister havde Kanstrup konstrueret en bombe af en plastikdunk og benzin for at sprænge den under en NATO-militærøvelse ved Randers i sommeren 1965. Gruppen havde indlogeret sig i et hus, hvor bomben blev konstrueret. Med bomben tog de ud til øvelseshovedkvarteret, men da de opdagede, at det var bevogtet, valgte de at udsætte sprængningen. Hjemme i huset igen gik bomben af ved et uheld. 

Ifølge PET's undersøgelse godkendte gruppe Revolutionære Socialister aktionen med tilbagevirkende kraft. 
Visse personer fra Danmarks Kommunistiske Parti mente at Kanstrup var PET's agent provocateur.
Kanstrup fik en 60-dages fængselsdom for overtrædelse af våbenloven.

Som spion leverede Kanstrup information til Østtysklands Stasi ifølge PET. Hans spionage blev dog vurderet til at være naiv og harmløs. Han skulle have indsamlet oplysninger om danske officerer. Hans oplysninger stammede blot fra Kraks Blå Bog. Da Stasi bad ham om at fotografere Kastellet, forvekslede han fæstningen med Artillerivejens Kaserne.

Henvisninger 

Spioner fra Danmark
Spioner for DDR
Danskere i 1900-tallet
Kommunister fra Danmark
Tjek fødselsår
Randersbomben

Randersbomben var en bombe beregnet til en trotskistisk aktion mod en militærøvelse ved Randers i 1965.

NATO holdt en militærøvelse i marts 1965 ved Randers. En trotskist ved navn Søren Kanstrup fra København indlogerede sig i et hus nærved sammen med to andre trotskister. I huset konstruerede de en bombe af benzin og en plastikdunk. Ifølge Politiets Efterretningstjeneste (PET) var deres mål at bringe den til sprængningen i kroen i Hammershøj hvor øvelseshovedkvarteret befandt sig. Ifølge PET var deres plan kun at forårsage materiel skade. Da bombemændene kom til hovedkvarteret opdagede de at det var bevogtet og de opgav forehavendet og kørte tilbage. 
Tilbage i huset sprang bomben ved et uheld. En mindreårig dreng kom til skade og den sprængte bygning faldt næsten sammen.

Kanstrup blev forsvaret af den kommunistiske forsvarsadvokat Carl Madsen. Retten i Randers idømte Kanstrup 60 dages fængsel, og dommen blev stadfæstet i Vestre Landsret.

En anden trotskistisk bombesag fra 1960'erne er Trotyl-sagen fra 1969.

Henvisninger 

Aktivisme i Danmark
Venstreekstremisme
Begivenheder i 1965